text: қасқаат қостанай облысының меңдіқара ауданындағы ауыл, ломоносов ауылдық округі орталығы. аудан орталығы боровской ауылынан солтүстікке қарай 40 км-дей жерде, тобыл өзені мен оның оң саласы обаған өзенінің су айрығында, орманды дала белдемінде орналасқан. 1999 жылы ауылдың тұрғындары 1672 адам (833 ер адам және 839 әйел адам) болса, 2009 жылы 1468 адамды (760 ер адам, 708 әйел адам) құрады. 1954 жылы тың жерлерді игеруге байланысты құрылған астық кеңшары мен ауылдық кеңестің орталығына айналды. 1997 жылы кеңшар негізінде қасқаатта және округке қарасты көктерек, қарамай, уразовка, шиелі ауылдарында 38 шаруа қожалығы, жшс, акционерлік қоғам құрылды. ауылдарда байланыс бөлімшелері, орта, бастауыш мектеп, кітапхана, амбулатория, фельдшелік пункт бар. қасқаат арқылы боровской ұзынағаш автомобиль жолы өтеді.